CELEX: 32017R1550
Language: et
Date: 2017-07-14 00:00:00
Title: Komisjoni delegeeritud määrus (EL) 2017/1550, 14. juuli 2017, millega lisatakse lisa Euroopa Parlamendi ja nõukogu määrusele (EL) 2016/1076, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodetele kohaldatakse korda, mis on sätestatud lepingutes, millega või mille tulemusel luuakse majanduspartnerlus

15.9.2017   
            
            
               ET
            
            
               Euroopa Liidu Teataja
            
            
               L 237/57
            
         KOMISJONI DELEGEERITUD MÄÄRUS (EL) 2017/1550,
   14. juuli 2017,
   millega lisatakse lisa Euroopa Parlamendi ja nõukogu määrusele (EL) 2016/1076, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodetele kohaldatakse korda, mis on sätestatud lepingutes, millega või mille tulemusel luuakse majanduspartnerlus
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1076, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodetele kohaldatakse korda, mis on sätestatud lepingutes, millega või mille tulemusel luuakse majanduspartnerlus, (1) eriti selle artikli 4 lõiget 3 ja aartiklit 22,
   ning arvestades järgmist:
   
               (1)
            
            
               Määrusega (EL) 2016/1076 rakendatakse turulepääsu korda selliste toodete suhtes, mis on pärit nendest Aafrika, Kariibi mere ja Vaikse ookeani (AKV) piirkonna riikidest, kes on sõlminud lepingud, millega või mille tulemusel luuakse majanduspartnerlus ELiga.
            
         
               (2)
            
            
               Majanduspartnerluslepingut ühelt poolt Euroopa Liidu ja selle liikmesriikide ning teiselt poolt Lõuna-Aafrika Arenguühenduse majanduspartnerluslepingu riikide vahel (edaspidi „EL-SADC majanduspartnerlusleping“) kohaldatakse ajutiselt alates 10. oktoobrist 2016.
            
         
               (3)
            
            
               Komisjonile on määruse (EL) 2016/1076 artikli 4 lõike 3 ja artikliga 22 antud õigus võtta vastu delegeeritud õigusakte, et lisada kõnealusele määrusele lisa, milles sätestatakse Lõuna-Aafrikast pärit toodete Euroopa Liidu turule importimisel kohaldatav turulepääsu kord, arvestades et EL-SADC majanduspartnerluslepingu asjaomased sätted asendavad kaubandus-, arengu- ja koostöölepingu asjaomaseid kaubandust käsitlevaid sätteid,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrusele (EL) 2016/1076 lisatakse V lisa, milles sätestatakse Lõuna-Aafrikast pärit toodete ELi turule importimisel kohaldatav turulepääsu kord nii nagu see on määratletud käesoleva määruse lisas.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuli 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 185, 8.7.2016, lk 1.
   
      LISA
      „
            V LISA
            
               ELi TOLLIMAKSUD LÕUNA-AAFRIKAST PÄRIT TOODETELE
            
            Lõuna-Aafrikast pärit tooteid imporditakse ELi vastavalt SADC majanduspartnerluslepingu I lisas Lõuna-Aafrika puhul sätestatud korrale, nagu on ette nähtud kõnealuse lepingu artikli 24 lõikes 2.
            Lõuna-Aafrika suhtes kohaldatakse käesoleva määruse artikleid 9–20.
         “